CELEX: 62007CN0510
Language: el
Date: 2007-11-21 00:00:00
Title: Υπόθεση C-510/07: Προσφυγή της 21ης Νοεμβρίου 2007 — Επιτροπή των Ευρωπαϊκών Κοινοτήτων κατά Βασιλείου του Βελγίου

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/32
            
         Προσφυγή της 21ης Νοεμβρίου 2007 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-510/07)
   (2008/C 22/58)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Rozet και B. Schima)
   
      Καθού: Βασίλειο του Βελγίου
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο του Βελγίου, μη θεσπίζοντας όλες τις κατάλληλες νομοθετικές, κανονιστικές ή διοικητικές διατάξεις προκειμένου να υπάρχει πάντοτε, εντός του εδάφους της Κοινότητας, ορισμένο ύψος αποθεμάτων προϊόντων πετρελαίου της δεύτερης κατηγορίας των προϊόντων πετρελαίου που απαριθμούνται στο άρθρο 2 της οδηγίας 68/414/ΕΟΚ του Συμβουλίου, της 20ής Δεκεμβρίου 1968, περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της ΕΟΚ (1), παρέβη τις υποχρεώσεις που υπέχει από το άρθρο 1, παράγραφος 1, της οδηγίας αυτής,
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         Ισχυρισμοί και κύρια επιχειρήματα
   Με την προσφυγή της, η Επιτροπή κατηγορεί το καθού ότι παραβαίνει συχνά την υποχρέωση διατήρησης αποθεμάτων προϊόντων πετρελαίου, την οποία προβλέπει η οδηγία 68/414/ΕΟΚ, όπως τροποποιήθηκε και κωδικοποιήθηκε στη συνέχεια από την οδηγία 2006/67/ΕΚ (2), του Συμβουλίου, της 24ης Ιουλίου 2006, όσον αφορά τα προϊόντα της δεύτερης κατηγορίας που προβλέπει η εν λόγω οδηγία, δηλαδή το ντήζελ (gas-oil, diesel-oil), το φωτιστικό πετρέλαιο και τα καύσιμα αεριοπροωθουμένων τύπου κηροζίνης. Η Επιτροπή επισημαίνει συναφώς, μεταξύ άλλων, ότι υπάρχει σημαντική ενίοτε απόκλιση μεταξύ των αριθμητικών στοιχείων για την εσωτερική κατανάλωση των επίμαχων προϊόντων που υποβάλλει το καθού με τα μηνιαία δελτία του και των στοιχείων που διαθέτει η Επιτροπή μέσω του Eurostat (της Στατιστικής Υπηρεσίας των Ευρωπαϊκών Κοινοτήτων).
   
      (1)  ΕΕ ειδ. έκδ. 12/001, σ. 39.
   
      (2)  ΕΕ L 217, σ. 8.